CELEX: 31986R0543
Language: el
Date: 1986-02-28 00:00:00
Title: Κανονισμός (ΕΟΚ) αριθ. 543/86 της Επιτροπής της 28ης Φεβρουαρίου 1986 για τον καθορισμό μεθόδων για τον προσδιορισμό της περιεκτικότητας σε ζάχαρο των μεταποιημένων προϊόντων με βάση τα οπωροκηπευτικά

Avis juridique important

|

31986R0543

Κανονισμός (ΕΟΚ) αριθ. 543/86 της Επιτροπής της 28ης Φεβρουαρίου 1986 για τον καθορισμό μεθόδων για τον προσδιορισμό της περιεκτικότητας σε ζάχαρο των μεταποιημένων προϊόντων με βάση τα οπωροκηπευτικά  

Επίσημη Εφημερίδα αριθ. L 055 της 01/03/1986 σ. 0041 - 0043

***** ΚΑΝΟΝΙΣΜΟΣ (ΕΟΚ) αριθ. 543/86 ΤΗΣ ΕΠΙΤΡΟΠΗΣ  της 28ης Φεβρουαρίου 1986  για τον καθορισμό μεθόδων για τον προσδιορισμό της περιεκτικότητας σε ζάχαρο των μεταποιημένων προϊόντων με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 σχετικά με την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 10 παράγραφος 10,  Εκτιμώντας:  ότι στο άρθρο 10 παράγραφος 7 του κανονισμού (ΕΟΚ) αριθ. 426/86 καθορίζεται ότι η περιεκτικότητα σε προστιθέμενο ζάχαρο των προϊόντων που απαριθμούνται στο παράρτημα ΙΙΙ του κανονισμού προσδιορίζεται, βάσει του αποτελέσματος που λαμβάνεται με τη χρήση διαθλασιμέτρου και το οποίο πολλαπλασιάζεται επί ένα συντελεστή και μειώνεται κατά έναν ειδικό αριθμό·  ότι, για να εξασφαλιστεί ο ενιαίος προσδιορισμός της περιεκτικότητας σε ζάχαρο, πρέπει να οριστούν οι μέθοδοι χρησιμοποίησης του διαθλασιμέτρου·  ότι οι μέθοδοι που θα οριστούν, κατ' αυτόν τον τρόπο, θα αντικαταστήσουν αυτές που είχαν προηγουμένως προβλεφθεί στο παράρτημα ΙΙΙ του κανονισμού (ΕΟΚ) αριθ. 516/77 του Συμβουλίου (2), δεδομένου ότι ο κανονισμός αυτός θα αντικατασταθεί με τον κανονισμό (ΕΟΚ) αριθ. 426/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η μέθοδος του διαθλασιμέτρου που πρέπει να χρησιμοποιείται για τον προσδιορισμό της περιεκτικότητας σε ζάχαρο των προϊόντων που απαριθμούνται στο παράρτημα ΙΙΙ του κανονισμού (ΕΟΚ) αριθ. 426/86 είναι αυτή που αναφέρεται στο παράρτημα.  Άρθρο 2  Οι παραπομπές στο παράρτημα ΙΙΙ του κανονισμού (ΕΟΚ) αριθ. 516/77 νοούνται ως παραπομπές στο παράρτημα του παρόντος κανονισμού.  Άρθρο 3  Ο παρών κανονισμός αρχίζει να ισχύει την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 73 της 21. 3. 1977, σ. 1.  ΠΑΡΑΡΤΗΜΑ  ΜΕΘΟΔΟΣ ΜΕΤΡΗΣΕΩΣ ΔΙΑ ΔΙΑΘΛΑΣΙΜΕΤΡΟΥ ΤΟΥ ΔΙΑΛΥΤΟΥ ΞΗΡΟΥ ΚΑΤΑΛΟΙΠΟΥ ΣΤΑ ΜΕΤΑΠΟΙΗΜΕΝΑ ΠΡΟΪΟΝΤΑ ΜΕ ΒΑΣΗ ΤΑ ΟΠΩΡΟΚΗΠΕΥΤΙΚΑ  Ι. Πεδίο εφαρμογής  Η εφαρμογή της μεθόδου αυτής εξαρτάται από το μέγεθος της ποσότητος ζάχαρης εντός του αναλυθέντος προϊόντος. Η παρουσία αμινοξέων, αλάτων οργανικών οξέων, φλαβονοειδών και ανόργανων ουσιών προκαλεί μεταβολή της ενδείξεως διαθλάσεως.  ΙΙ. Ορισμός  Με τον όρο «διαλυτό ξηρό κατάλοιπο» (καθοριζόμενο δια διαθλασιμετρήσεως) νοείται το συνολικό ποσοστό ζαχαρόζης ενός υδαρούς διαλύματος ζαχαρόζης που παρουσιάζει την ίδια ένδειξη διαθλάσεως όπως και το αναλυθέν προϊόν, υπό καθορισμένες συνθήκες παρασκευής και θερμοκρασίας. Το ποσοστό αυτό εκφράζεται σε γραμμάρια ανά εκατό γραμμάρια.  ΙΙΙ. Αρχή  Προσδιορισμός της περιεκτικότητος ενός προϊόντος σε διαλυτό ξηρό κατάλοιπο, βάσει της τιμής του δείκτη διαθλάσεως αυτού.  ΙV. Εξοπλισμός  Διαθλασίμετρο του τύπου Abbe  Η συσκευή αυτή πρέπει να είναι εφοδιασμένη με διαβαθμισμένη κλίμακα, η οποία να απεικονίζει το συνολικό ποσοστό ζαχαρόζης κατά προσέγγιση 0,1 %. Η συσκευή αυτή πρέπει να έχει κατασκευασθεί κατά τέτοιο τρόπο, ώστε τα δείγματα να εισάγονται εύκολα και γρήγορα, και να καθορίζεται εύκολα.  Το διαθλασίμετρο πρέπει να είναι εφοδιασμένο με θερμόμετρο, του οποίου η κλίμακα να εκτείνεται τουλάχιστον από +15 °C έως +25 °C και με σύστημα κυκλοφορίας ύδατος, το οποίο να επιτρέπει την εκτέλεση των μετρήσεων σε θερμοκρασία +20 °C ± 5 °C.  Οι οδηγίες χρήσεως της συσκευής αυτής πρέπει να ακολουθούνται επακριβώς, ιδίως όσον αφορά τη βαθμονόμηση και την φωτεινή πηγή.  V. Διαδικασία  1. Προετοιμασία του δείγματος  1.1. Υγρά και διαυγή προϊόντα.  Ο προσδιορισμός της τιμής πραγματοποιείται, κατόπιν επιμελούς αναμείξεως.  1.2. Προϊόντα σε ημιστερεά κατάσταση, πολτοί, χυμοί οπωρών με αιωρούμενες ουσίες.  Το μέσο εργαστηριακό δείγμα ομογενοποιείται, κατόπιν επιμελούς αναμείξεως. Αφήσετε να περάσει ένα μέρος του δείγματος από μία στεγνή γάζα διπλωμένη στα τέσσερα και, αφού απομακρύνετε τις πρώτες σταγόνες του διηθήματος, πραγματοποιήσετε τον προσδιορισμό επί του διηθημένου προϊόντος.  1.3. Στερεά προϊόντα (μαρμελάδες και πηκτές).  Σε περίπτωση που δεν δύναται να χρησιμοποιηθεί απ' ευθείας το προϊόν, το οποίο έχει προηγουμένως ομογενοποιηθεί, ζυγίστε 40 g , εντός δοχείου ζέσεως των 250 ml κατά προσέγγιση 0,01 g και προσθέσετε 100 ml αποσταγμένου νερού.  Βράσετε σε χαμηλή θερμοκρασία επί δύο έως τρία λεπτά, ανακατεύοντας συγχρόνως με γυάλινη ράβδο.  Αφού ψυχθεί και εκκενωθεί το περιεχόμενο του δοχείου ζέσεως μέσα σε διαβαθμισμένο φιαλίδιο χωρητικότητος 200 ml, συμπληρώσετε αυτό μέχρι του ύψους διαβαθμίσεως με αποσταγμένο νερό και αναμείξετε προσεκτικά. Μετά από 20 λεπτά, διηθήσετε μέσω ενός πτυχωτού φίλτρου ή μέσω χοάνης Buechner.  Η τιμή προσδιορίζεται επί του διηθημένου προϊόντος.  1.4. Κατεψυγμένα προϊόντα  Μετά την απόψυξη και την αφαίρεση των πυρήνων και των περικαρπίων, αναμείξετε το προϊόν με το υγρό, το οποίο εδημιουργήθη κατά την απόψυξη και ενεργήσετε σύμφωνα με τις παραγράφους 1.2. ή 1.3.  1.5. Προϊόντα ξηρά ή προϊόντα περιέχοντα ολόκληρες οπώρες ή οπώρες σε τεμάχια.  Τεμαχίσετε ένα μέρος του εργαστηριακού δείγματος σε μικρά τεμάχια, αφαιρέσετε τους πυρήνες και τα περικάρπια, αναμείξετε επιμελώς. Ζυγίστε 10 έως 20 g προϊόντος μέσα σε δοχείο ζέσεως κατά προσέγγιστη 0,01 g. Προσθέσετε ποσότητα αποσταγμένου νερού ίση με ή ανώτερη από το πενταπλάσιο του όγκου του προϊόντος. Θερμάνετε σε υγρόλουτρο επί 30 λεπτά, ανακινώντας κατά διαστήματα με γυάλινη ράβδο. Κατόπιν ψύξεως, ομογενοποιήσετε το περιεχόμενο του δοχείου ζέσεως και εκκενώσετε αυτό μέσα σε διαβαθμισμένο σφαιρικό δοχείο των 100 έως 250 ml (αναλόγως προς τον όγκο του δείγματος). Συμπληρώσετε μέχρι του ύψους των διαβαθμίσεων και αναμείξετε επιμελώς. Μετά από 20 λεπτά διηθήσετε μέσα σε στεγνό γυάλινο δοχείο και πραγματοποιήσετε τον προσδιορισμό της τιμής επί του διηθήματος.  2. Προδιορισμός  Θερμάνετε το δείγμα στη θερμοκρασία μετρήσεως (+20 °C) βυθίζοντας το δοχείο που περιέχει το δείγμα σε νερό που έχει την απαιτούμενη θερμοκρασία.  Τοποθετήσετε ένα μικρό δείγμα επί του κατωτέρου πρίσματος του διαθλασιμέτρου, προσέχοντας ώστε, όταν τα πρίσματα αγγίζουν το ένα με το άλλο, το δείγμα να καλύπτει ομοιόμορφα την επιφάνεια του γυαλιού, και μετρήσετε σύμφωνα με τις οδηγίες χρήσεως της χρησιμοποιουμένης συσκευής.  Η ανάγνωση του συνολικού ποσοστού ζαχαρόζης πραγματοποιείται κατά προσέγγιση 0,1 %. Πραγματοποιήσετε τουλάχιστον δύο προσδιορισμούς επί του ιδίου παρασκευασθέντος δείγματος.  VI. Διατύπωση των αποτελεσμάτων  Τρόπος υπολογισμού και τύπος  Η περιεκτικότης σε διαλυτό ξηρό κατάλοιπο που εκφράζεται συμβατικά σε γραμμάρια ζαχαρόζης ανά εκατό γραμμάρια προϊόντος, υπολογίζεται κατά τον ακόλουθο τρόπο.  Χρησιμοποιούνται οι ενδείξεις διαθλασιμετρήσεως σε ποσοστό ζαχαρόζης, δι' αμέσου αναγνώσεως.  Αν η ανάγνωση αυτή δεν πραγματοποιηθεί στη θερμοκρασία των +20 °C, πραγματοποιήσετε τις διορθώσεις που αναγράφονται στον συνημμένο πίνακα.  Αν η μέτρηση έγινε σε αραιό διάλυμα, η περιεκτικότητα σε διαλυτό ξηρό υπόλειμμα είναι ίση προς  1.2.3 //  // M  x    // 100 E  όπου Μ είναι το βάρος σε γραμμάρια διαλυτού ξηρού υπολείμματος ανά 100 γραμμάρια προϊόντος, όπως δίδεται από το διαθλασίμετρο, και Ε είναι η μάζα, σε γραμμάρια, προϊόντος ανά 100 ml διαλύματος.  Διορθώσεις που πρέπει να γίνουν στην περίπτωση που ο προσδιορισμός έγινε σε θερμοκρασία διαφορετική από 20 °C  1.2,11 //  //  // Θερμοκρασία  °C   // Ζαχαρόζη σε γραμμάρια σε 100 g προϊόντος  //  //  //  //  //  //  //  //  // 1.2.3.4.5.6.7.8.9.10.11 //  / / 5     // 10   // 15   // 20   // 30   // 40   // 50   // 60  // 70   // 75   //    //  1.2,11 //   // Αφαιρέσατε:  //  // 1.2.3.4.5.6.7.8.9.10.11 //  //  //  //  //  //  //  //  / /  //  //  // 15     // 0,25   // 0,27   // 0,31   // 0,31  // 0,34   // 0,35   // 0,36   // 0,37   // 0,36   // 0,36  // 16   // 0,21   // 0,23   // 0,27   // 0,27   // 0,29  // 0,31   // 0,31   // 0,32   // 0,31   // 0,23   // 17  // 0,16   // 0,18   // 0,20   // 0,20   // 0,22   // 0,23  // 0,23   // 0,23   // 0,20   // 0,17   // 18   // 0,11  // 0,12   // 0,14   // 0,15   // 0,16   // 0,16   // 0,15  // 0,12   // 0,12   // 0,09   // 19   // 0,06   // 0,07  // 0,08   // 0,08   // 0,08   // 0,09   // 0,09   // 0,08  // 0,07   // 0,05  1.2,11 //   // Προσθέσατε:  //  // 1.2.3.4.5.6.7.8.9.10.11 //  //  //  //  //  //  //  //  / /  //  //  // 21     // 0,06   // 0,07   // 0,07   // 0,07  // 0,07   // 0,07   // 0,07   // 0,07   // 0,07   // 0,07  // 22   // 0,12   // 0,14   // 0,14   // 0,14   // 0,14  // 0,14   // 0,14   // 0,14   // 0,14   // 0,14   // 23  // 0,18   // 0,20   // 0,20   // 0,21   // 0,21   // 0,21  // 0,21   // 0,22   // 0,22   // 0,22   // 24   // 0,24  // 0,26   // 0,26   // 0,27   // 0,28   // 0,28   // 0,28  // 0,28   // 0,29   // 0,29   // 25   // 0,30   // 0,32  // 0,32   // 0,34   // 0,36   // 0,36   // 0,36   // 0,36  // 0,36   // 0,37   //    //   //   //   //   //   //   //  //   //   //  Η θερμοκρασία θα πρέπει να κυμαίνεται από ±5 °C έως 20 °C.